Leiden Open Variation baza podataka
Leiden Open Variation Database (LOVD) je besplatna, fleksibilna web-bazirana baza podataka otvorenog koda razvijena u Leiden University Medical Center u Holandiji, dizajnirana da prikuplja i prikazuje varijante u DNK sekvenci. Fokus LOVD-a je obično kombinacija između gena i genetičke (nasljedne) bolesti. Sve varijante sekvence pronađene kod pojedinaca prikupljaju se u bazi podataka, zajedno s informacijama o tome da li bi mogle biti uzročno povezane s bolešću (tj. varijanta koja uzrokuje bolest ili mutacija) ili ne (tj. varijanta koja ne uzrokuje bolest). Specijalizirani ljekari (klinički genetičari) koriste LOVD za dijagnosticiranje i savjetovanje pacijenata koji nose nasljednu bolest. U idealnom slučaju, ako je pacijent podvrgnut skriningu na mutacije i jedna je pronađena, informacije u LOVD-u mogu predvidjeti napredak bolesti. Za razliku od baza podataka o ljudskom genomu, koje prikazuju informacije o svim varijantama DNK, LOVD uključuju informacije o osobama kod kojih su varijante pronađene. Ovi podaci o pacijentima obično su dostupni samo registrovanim korisnicima. Za sada, LOVD instalacije širom svijeta sadrže više od 515.500 opservacija varijanti (124.000 jedinstvenih varijanti u 5175 gena) na 162.000 pacijenata.